Ehdotus : neuvoston asetus Iraniin kohdistuvista rajoittavista toimenpiteistä annetun asetuksen (EY) N:o 423/2007 muuttamisesta /* KOM/2009/0285 lopull. */





[pic] | EUROOPAN YHTEISÖJEN KOMISSIO | Bryssel 17.6.2009 KOM(2009) 285 lopullinen Ehdotus: NEUVOSTON ASETUS Iraniin kohdistuvista rajoittavista toimenpiteistä annetun asetuksen (EY) N:o 423/2007 muuttamisesta PERUSTELUT 1. YK:n turvallisuusneuvoston päätöslauselmien 1737 (2006), 1747 (2007) ja 1803 (2008) nojalla yhteisessä kannassa 2007/140/YUTP ja neuvoston asetuksessa (EY) N:o 423/2007, sellaisena kuin ne ovat muutettuina, säädetään tietyistä Iraniin kohdistuvista rajoittavista toimenpiteistä. 2. Asetusta (EY) N:o 423/2007 muutettiin 10 päivänä marraskuuta 2008 annetulla neuvoston asetuksella (EY) N:o 1110/2008, ja samalla otettiin käyttöön uusia Iraniin kohdistuvia rajoittavia toimenpiteitä, erityisesti velvoite ennakkotietojen antamiseen kahden joukkotuhoaseiden levittämiseen osallistuvan yrityksen – Iran Air Cargo (IAC) ja Islamic Republic of Iran Shipping Lines (IRISL) – suorittamista tavarankuljetuksista. 3. Tämän toimenpiteen yksityiskohtaiset soveltamissäännöt perustuvat tiettyihin yhteisön tullikoodeksista annetun neuvoston asetuksen (ETY) N:o 2913/92 soveltamista koskeviin säännöksiin, erityisesti sähköisistä tuontia ja vientiä koskevista yleisilmoituksista annettuihin säännöksiin, joita on tarkoitus soveltaa 1 päivästä heinäkuuta 2009 alkaen[1]. Kyseisten yleisilmoitusten käyttöönottoprosessin monimutkaisuuden vuoksi 2 päivänä huhtikuuta 2009 annetussa komission asetuksessa (EY) N:o 273/2009 säädetään siirtymäkaudesta, joka kestää 31 päivään joulukuuta 2010 ja jonka aikana liikenteenharjoittajilla ei ole velvollisuutta esittää ennakolta sähköisiä tuontia ja vientiä koskevia yleisilmoituksia. 4. Tämän ehdotuksen tarkoitus on saattaa tiettyjen yritysten tavarankuljetuksiin liittyvää ennakkotietojen toimittamisvelvollisuutta koskeville yksityiskohtaisille soveltamissäännöille myönnettyyn siirtymäkauteen liittyvät neuvoston asetuksen (EY) N:o 423/2007 säännökset vastaavien tullisäännösten mukaisiksi. 5. Ehdotus: NEUVOSTON ASETUS Iraniin kohdistuvista rajoittavista toimenpiteistä annetun asetuksen (EY) N:o 423/2007 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon Iraniin kohdistuvista rajoittavista toimenpiteistä annetun yhteisen kannan 2007/140/YUTP muuttamisesta 7 päivänä elokuuta 2008 annetun neuvoston yhteisen kannan 2008/652/YUTP[2], ottaa huomioon komission ehdotuksen, sekä katsoo seuraavaa: (1) Tietyistä Iraniin kohdistuvista rajoittavista toimenpiteistä annetun asetuksen (EY) N:o 423/2007[3] muuttamisesta 10 päivänä marraskuuta 2008 annetulla neuvoston asetuksella (EY) N:o 1110/2008 säädettiin yhteisen kannan 2007/652/YUTP mukaisesti tiettyjä uusia Iraniin kohdistuvia rajoittavia toimenpiteitä, erityisesti tiettyjä Iraniin vietäviä ja sieltä tuotavia tavaroita koskeva ennakkotietojen toimittamisvelvollisuus. (2) Ennakkotietojen toimittamisvelvollisuuden yksityiskohtaisista soveltamissäännöistä voidaan kuitenkin teknisistä syistä poiketa siirtymäkauden ajan. Kyseisen toimenpiteen yksityiskohtaisten soveltamissääntöjen monimutkaisuuden vuoksi sen täytäntöönpano on viivästynyt odottamattomalla tavalla, ja siirtymäkautta on jatkettava 31 päivään joulukuuta 2010. (3) Asetus (EY) N:o 423/2007 olisi tämän vuoksi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 423/2007 4 a artiklan neljäs ja viides kohta seuraavasti: ”Tuontia ja vientiä koskevat yleisilmoitukset ja edellä tarkoitetut vaadittavat lisätiedot voidaan toimittaa 31 päivään joulukuuta 2010 saakka kirjallisina käyttämällä kaupallisia tietoja tai satama- tai kuljetustietoja edellyttäen, että ne sisältävät vaadittavat yksityiskohdat. Edellä tarkoitetut vaadittavat lisätiedot on 1 päivästä tammikuuta 2011 alkaen toimitettava joko kirjallisina tai käyttämällä tarvittaessa tuontia ja vientiä koskevia yleisilmoituksia.” 2 artikla Tämä asetus tulee voimaan 1 päivänä heinäkuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja [1] Säännökset, jotka on annettu komission asetuksella (EY) N:o 1875/2006, annettu 18 päivänä joulukuuta 2006, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 muuttamisesta (EUVL L 360, 19.12.2006, s. 64). [2] EUVL L 213, 8.8.2008, s. 58. [3] EUVL L 103, 20.4.2007, s. 1, asetus sellaisena kuin se on viimeksi muutettuna neuvoston asetuksella (EY) N:o 1110/2008 (EUVL L 300, 11.11.2008, s. 1).